Hún hefur tvisvar sótt um fjárhagsaðstoð hjá Hafnarfjarðarbæ og fengið synjun í bæði skiptin þar sem hún er með vinnu . Hann sækir hún stundum til föður síns , en segir það erfitt . „ Pabbi aðstoðar mig fjárhagslega þegar hann getur , en það er ekki hægt að lifa alltaf á pabba sínum , ég fæ bara samviskubit þegar ég spyr hann . “ „ Síðustu daga hefur amma dóttur minnar farið með hana á leikskólann af því að ég hef ekki efni á að fara með hana í strætó og ég er ekki á bíl , “ segir Ásrún . Hún skuldar leigu fyrir tvo mánuði og sér ekki fram á að geta greitt skuldina miðað við núverandi stöðu . Hún segir að þó að engin skuld væri til staðar myndi hún alltaf þurfa einhverja fjárhagsaðstoð því launin dugi ekki til . „ Ég væri róleg ef leiguskuldin væri ekki til staðar . “ Sérðu fyrir þér að koma þér úr þeirri stöðu sem þú ert í í dag ? „ Ég væri róleg ef leiguskuldin væri ekki til staðar . Ég get ekki ráðið við þetta samt , ég þarf alltaf einhverja aðstoð , annars færi allur peningurinn í leiguna og ég ætti ekkert eftir fyrir dóttur mína . Ég er mjög kvíðin , það er alltaf stress í gangi út af þessari leigu . “ Hún hefur enn ekki fengið greitt meðlag með dóttur sinni , sem er orðin 17 mánaða því hún og barnsfaðir hennar eru enn skráð saman þrátt fyrir að hafa slitið sambúð sinni í júní . „ Við höfðum verið sundur og saman og vorum ekki kærustupar þegar ég varð ófrísk , en þegar dóttir okkar fæddist skráðum við okkur í sambúð og vorum saman í eitt ár þar til núna í júní , “ segir Ásrún .